'நான் மிகுந்த பயம் கொண்டேன். ஒவ்வொரு நாள் காலையிலும் புர்கான் கல்துனுக்கு நான் பலி கொடுக்க வேண்டும், ஒவ்வொரு நாளும் நான் அதை வழிபட வேண்டும். என்னுடைய வழித்தோன்றல்களின் வழித்தோன்றல்களும் இதை அறிய வேண்டும்,' அவர் கூறினார். சூரியனை நோக்கித் திரும்பி தன்னுடைய அரைப்பட்டிகையைத் தன் கழுத்தைச் சுற்றி தொங்கவிட்டார். தன்னுடைய தொப்பியை அதன் நாடாவின் மூலம் தனது கைகளில் தொங்கவிட்டார். தனது மார்பை தனது கைகளால் தட்டினார். சூரியனை நோக்கி ஒன்பது முறை முட்டி ஊன்றி நின்று, தனது படையல்களையும், வழிபாடுகளையும் செய்தார்..தெமுசின் மெர்கிடுகளை வெல்லுதல் .[104] அவர்கள் பேசி முடித்த போது, தெமுஜின், கசர் மற்றும் பெலகுதை ஆகிய மூவரும் கெரயிடுகளின் ஓங் கானான தூரிலிடம் சென்றனர். தூலா ஆற்றுக்குப் பக்கவாட்டில் காரா காட்டில் தூரில் தங்கியிருந்தார். அவர்கள் கூறினர்: 'நாங்கள் [இன்னும் சில விசயங்களில்] அனுபவமற்றவர்களாக இருந்த பொழுது, மூன்று மெர்கிடுகள் வந்து எனது மனைவி மற்றும் எனது [இன்னும் பிறக்காத] மகனைக் கடத்திச் சென்றனர். என் தந்தை கானாகிய நீங்கள் மனைவி மற்றும் மகனை என்னிடம் மீட்டுக் கொடுக்க முடியுமா எனக் கேட்பதற்காக நாங்கள் வந்துள்ளோம்.' தூரில் கான் பதிலளித்தார்: 'நான் உன்னிடம் கடந்த ஆண்டே கூறவில்லையா? கருப்பு மார்ட்டன் குறுஞ்சட்டையை எனக்கு நீ கொண்டு வந்த போது நீ கூறினாய் உனது தந்தையின் காலத்தில் நானும் தந்தையும் இரத்த சகோதரர்களாக இருப்பது எனச் சபதம் எடுத்திருந்தோம். எனவே நான் உனக்குத் தந்தை போன்றவர் என்று கூறினாய். நீ அந்தக் குறுஞ்சட்டையை எனக்குக் கொடுத்த போது நான் இந்த வார்த்தைகளைக் கூறினேன்:.மேலும் நான் கூறினேன்:.நான் இந்த வார்த்தைகளைக் கூறவில்லையா? தற்போது அந்த வார்த்தைகளை நான் காப்பாற்றுவேன்..உனது தம்பி சமுக்காவுக்குச் செய்தி அனுப்பு. அவன் கோர்கோனக் காட்டில் இருக்கிறான். இங்கிருந்து நான் 20,000 வீரர்களுடன் படையின் வலது பக்க வாட்டை அமைப்பதற்காகப் புறப்படுகிறேன். உனது [தம்பி] சமுக்காவிடம் 20,000 வீரர்களைக் கூட்டிக் கொண்டு படையின் இடது பக்க வாட்டை அமைக்குமாறு கூறு. நமது சந்திப்புக்கான நேரம் மற்றும் இடத்தை சமுக்காவே முடிவு செய்யட்டும்.'